**Ψήφισμα για τον θάνατο του Θεόδωρου Νιτσιάκου – Συντοπίτη μας και σπουδαίου ανθρώπου που ανέδειξε η περιοχής μας.**

Σε δημόσια κατεπείγουσα συνεδρίαση του **Δημοτικού Συμβουλίου Κόνιτσας**, που πραγματοποιήθηκε σήμερα, Σάββατο 11 Ιανουαρίου 2020 και ώρα 11:00 με θέμα την έκδοση ψηφίσματος για το θάνατο του Θεόδωρου Νιτσιάκου, το Δημοτικό Συμβούλιο ενέκρινε ομόφωνα την έκδοση του παρακάτω ψηφίσματος:

**ΦΗΦΙΣΜΑ:**

Η είδηση του θανάτου του επιχειρηματία Θεόδωρου Νιτσιάκου προκάλεσε θλίψη στην τοπική κοινωνία του Δήμου Κόνιτσας. Ο Θεόδωρος Νιτσιάκος υπήρξε σπουδαίος επιχειρηματίας με πλούσια κοινωνική – ανθρωπιστική – οικονομική προσφορά.

Με αφορμή την αναγγελία του θανάτου του, το Δημοτικό Συμβούλιο Κόνιτσας προκειμένου να αποτίσει φόρο τιμής στον εκλιπόντα και να αποδώσει τη δέουσα τιμή αποφασίζει ομόφωνα:

-Να εκφράσει τα ειλικρινή συλλυπητήρια του στα μέλη της οικογένειας του εκλιπόντος.

-Να παραστεί ο Δήμαρχος και σύσσωμο το Δημοτικό Συμβούλιο στην εξόδιο ακολουθία.

-Να εναποθέσει στέφανο στη μνήμη του εκλιπόντος και να δοθεί χρηματικό ποσό στο Εκκλησιαστικό Γηροκομείο της Ιεράς Μητρόπολης Κόνιτσας «Η Θεοτόκος».

-Να αναρτηθεί το παρόν ψήφισμα στην ιστοσελίδα του Δήμου Κόνιτσας και να δημοσιευθεί στον έντυπο και ηλεκτρονικό τύπο.

-Το παρόν ψήφισμα να αναγνωσθεί κατά την εξόδιο ακολουθία του εκλιπόντος.

Ο Δήμαρχος Κόνιτσας Νικόλαος Εξάρχου

Ο Πρόεδρος του Δημοτικού Συμβουλίου Δημήτριος Νιτσιάκος

Τα μέλη του Δημοτικού Συμβουλίου